Θερινοί Ολυμπιακοί Αγώνες 2004

Οι **Θερινοί Ολυμπιακοί Αγώνες 2004**, γνωστοί και ως **Αγώνες της 28ης Ολυμπιάδας**, ήταν μία διεθνής αθλητική διοργάνωση που έλαβε χώρα στην Αθήνα, πρωτεύουσα της Ελλάδας, από τις 13 έως τις 29 Αυγούστου 2004. Αυτή ήταν η 28η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ). Συμμετείχαν 10.625 αθλητές (6.296 άντρες και 4.329 γυναίκες), μαζί με 5.500 προπονητές και συνοδούς, από 201 χώρες. Υπήρξαν συνολικά 301 τελετές απονομής μεταλλίων από 28 διαφορετικά αθλήματα.

Για πρώτη φορά από το 1996, όλα τα μέλη της Διεθνούς Ολυμπιακής Επιτροπής έλαβαν μέρος στους Ολυμπιακούς Αγώνες. Στο Ολυμπιακό Αθλητικό Κέντρο Αθηνών έλαβε χώρα ένας μεγάλος αριθμός αθλημάτων, ενώ τα υπόλοιπα διεξήχθησαν στα προάστια της πόλης αλλά και στην Αττική. Το ολυμπιακό τουρνουά ποδοσφαίρου έγινε στις πόλεις: Θεσσαλονίκη, Βόλο, Πάτρα και Ηράκλειο. Από τους αθλητές ξεχώρισαν, ο Μάικλ Φελπς στην κολύμβηση, που κέρδισε τα πρώτα του ολυμπιακά μετάλλια, συγκεντρώνοντας έξι χρυσά και δύο χάλκινα μετάλλια, η Γερμανίδα Μπριγκίτε Φίσερ στο κανό/καγιάκ και ο Μαροκινός Χισάμ Ελ Γκερούζ.
## Επιλογή

Η Αθήνα επελέγη ως οικοδέσποινα πόλη στις 5 Σεπτεμβρίου 1997, στην 106η Σύνοδο της ΔΟΕ στη Λωζάνη, Ελβετία, αφού προηγουμένως είχε χάσει στις 18 Σεπτεμβρίου 1990 τη διοργάνωση των Θερινών Ολυμπιακών Αγώνων του 1996, που ήταν ο εορτασμός της 100ής επετείου των σύγχρονων Ολυμπιακών Αγώνων. Το 1997, η Αθήνα ήταν βασισμένη για την επιλογή της κατά ένα μεγάλο μέρος σε μια έκκληση στην ολυμπιακή ιστορία, αλλά και στη σημαντική βελτίωση των υποδομών της ως προς το παρελθόν. Στον τελευταίο κύκλο της ψηφοφορίας, η Αθήνα νίκησε τη Ρώμη, με 66 ψήφους προς 41. Πριν από αυτό, το Μπουένος Άιρες, η Στοκχόλμη και το Κέιπ Τάουν είχαν ήδη αποκλειστεί, αφού είχαν λάβει μόνο λίγες έως μερικές ψήφους. Η ανάθεση των Αγώνων στην Αθήνα θεωρήθηκε τότε και ως αποζημίωση για όσα είχαν γίνει το 1990.

## Λογότυπο
Το πρώτο στοιχείο του εταιρικού σχεδιασμού ήταν το λογότυπο που σχεδίασε η Ροδάνθη Σεντούκα το 1999. Είναι το πρώτο ολυμπιακό λογότυπο που σχεδιάστηκε ελεύθερα και δεν κατασκευάστηκε γεωμετρικά. Δείχνει ένα κλαδί ελιάς σε ανοιχτό μπλε φόντο, καθώς ήταν το έπαθλο των αρχαίων τελετών απονομής στους Αρχαίους Ολυμπιακούς Αγώνες. Κάτω από το σχέδιο υπάρχει η επιγραφή *Athens 2004* στα ελληνικά, αγγλικά ή γαλλικά.

## Μασκότ

Από τους Χειμερινούς Ολυμπιακούς Αγώνες του 1968 στην Γκρενόμπλ (Γαλλία) και μετά, είναι θεσμός να υπάρχει μια μασκότ για τους Αγώνες. Στη διοργάνωση του 2004, οι επίσημες μασκότ ήταν δυο αδέλφια, ο Φοίβος και η Αθηνά, που ονομάστηκαν έτσι από το μυθικό Θεό του Ολύμπου Απόλλωνα – Φοίβο, Θεό του φωτός και της μουσικής και τη Θεά της Σοφίας, προστάτιδας της πόλης των Αθηνών, Αθηνά. Ήταν εμπνευσμένες από τα αρχαία "δαίδαλα" που ήταν κούκλες και εκτός από τις λατρευτικές χρήσεις που είχαν ήταν επίσης και παιχνίδια.

## Οι αγώνες
### Ολυμπιακή Λαμπαδηδρομία

Η Ολυμπιακή φλόγα άναψε στην Αρχαία Ολυμπία την 25η Μαρτίου 2004. Μετά το σύντομο ταξίδι στην Πελοπόννησο, η φλόγα γύρισε όλο τον κόσμο και συγκεκριμένα τις πόλεις που διοργάνωσαν Θερινούς ή Χειμερινούς Ολυμπιακούς Αγώνες.

Μετά τη διεθνή λαμπαδηδρομία, τον Ιούλιο η φλόγα διέσχισε όλους τους νομούς της Ελλάδας με κορύφωση το βράδυ της 13ης Αυγούστου, με τον Νίκο Κακλαμανάκη να ανάβει τον βωμό του Ολυμπιακού Σταδίου, σηματοδοτώντας την έναρξη των 28ων Ολυμπιακών Αγώνων.

Το ταξίδι της παγκόσμιας λαμπαδηδρομίας:

thumb|200px|Η διαδρομή της παγκόσμιας λαμπαδηδρομίας
} (1896/2004)
|}

### Τελετές

Η Τελετή Έναρξης πραγματοποιήθηκε στις 13 Αυγούστου 2004 σε μία αντίστροφη μέτρηση 28 δευτερολέπτων — ένα δευτερόλεπτο για το κάθε ένα από τους Ολυμπιακούς Αγώνες που διοργανώθηκε μέχρι τον τελευταίο που φιλοξένησε η Αθήνα — από ήχους που δίνουν το ρυθμό ενός ενισχυμένου κτύπου της καρδιάς. Την τελετή συνέλαβε και υλοποίησε ο Δημήτρης Παπαϊωάννου.
Η Τελετή Λήξης πραγματοποιήθηκε στις 29 Αυγούστου του 2004.

### Αθλήματα
[thumb|right|Στιγμιότυπο από το άθλημα της τοξοβολίας στο [Παναθηναϊκό Στάδιο.]]

Οι επίσημες κατηγορίες αθλημάτων παρατίθενται πιο κάτω. Υπήρξαν 28 αθλήματα που περιλάμβαναν στο σύνολο τους 37 αγωνίσματα. Η γυναικεία Πάλη συμπεριλήφθηκε για πρώτη φορά στο Ολυμπιακό πρόγραμμα. Το αγώνισμα της Σπάθης Γυναικών συμπεριλήφθηκε για πρώτη φορά στην Ολυμπιακή Ξιφασκία (Πατήστε σε ένα άθλημα για να μάθετε περισσότερα για τα αγωνίσματα του αθλήματος αυτού στους Ολυμπιακούς Αγώνες του 2004).

### Εγκαταστάσεις
#### ΟΑΚΑ

* Ολυμπιακό Στάδιο Αθηνών (Στίβος & Τελικός ποδοσφαίρου)
* Ολυμπιακό Στάδιο Υγρού Στίβου– καταδύσεις, κολύμβηση, συγχρονισμένη κολύμβηση, υδατοσφαίριση
* Ολυμπιακό Γήπεδο Αντισφαίρισης – Αντισφαίριση
* Ολυμπιακό Ποδηλατοδρόμιο Αθήνας – ποδηλασία πίστας
* Olympic Indoor Hall – καλαθοσφαίριση (τελικός), ενόργανη γυμναστική

#### Ζώνη Ελληνικού

* Fencing Hall – ξιφασκία
* Helliniko Indoor Arena – Καλαθοσφαίριση, Χειροσφαίριση (τελικός)
* Ολυμπιακό Κέντρο Μπέιζμπολ – μπέιζμπολ
* Ολυμπιακό Κέντρο Κανόε Καγιάκ– Κανό (σλάλομ)
* Ολυμπιακό Κέντρο Χόκεϊ– Χόκεϊ επί χόρτου 
* Ολυμπιακό Στάδιο Σόφτμπολ– Σόφτμπολ

#### Ζώνη Φαλλήρου
* Ολυμπιακό Κέντρο Πετοσφαίρισης επί άμμου Φαλλήρου – Πετοσφαίριση επί άμμου 
* Faliro Sports Pavilion Arena – χειροσφαίριση, τάεκβοντο
* Στάδιο Ειρήνης και Φιλίας – Πετοσφαίριση

#### Ζώνη Γουδίου
* Goudi Olympic Hall – μπάτμιντον
* Ολυμπιακό Κέντρο Σύγχρονου Πεντάθλου – Σύγχρονο Πένταθλο 

#### Ζώνη Μαρκόπουλου
* Ολυμπιακό Κέντρο Ιππασίας Μαρκόπουλου – Ιππασία
* Ολυμπιακό Κέντρο Σκοποβολής Μαρκόπουλου – σκοποβολή

#### Στάδια Ποδοσφαίου
* Καυκατζόγλειο Στάδιο
* Γήπεδο Γεώργιος Καραϊσκάκης
* Παμπελοποννησιακό Στάδιο
* Πανκρήτιο Στάδιο
* Πανθεσσαλικό Στάδιο

#### Άλλα Στάδια
* Ολυμπιακό Κέντρο Ιστιοπλοΐας Αγίου Κοσμά - ιστιοπλοΐα 
* Ano Liosia Olympic Hall – τζούντο, πάλη
* Galatsi Olympic Hall – Ρυθμική Γυμναστική, επιτραπέζια αντισφαίριση 
* Πλατεία Κοτζιά – ποδηλασία δρόμου
* Μαραθώνας – μαραθώνιος
* Nikaia Olympic Weightlifting Hall – άρση βαρών
* Παναθηναϊκό Στάδιο– τοξοβολία, μαραθώνιος
* Peristeri Olympic Boxing Hall – πυγμαχία
* Ολυμπιακό Κέντρο Κωπηλασίας Σχοινιά – κανόε σπρίντ, κωπηλασία
* Στάδιο της Ολυμπίας – σφαιροβολία
* Ολυμπιακό Κέντρο Βουλιαγμένης – ποδηλασία δρόμου, τρίαθλο

### Μη αθλητικές εγκαταστάσεις
* Βασικό Κέντρο Τύπου
* Διεθνής Αερολιμένας Αθηνών «Ελευθέριος Βενιζέλος»
* Διεθνές Ραδιοτηλεοπτικό Κέντρο

#### Μέρη διαμονής

* Ολυμπιακό Χωριό (Θρακομακεδόνες Αττικής)
* Οικιστικό Συγκρότημα «Λόφος Έντισον» (Λόφος Έντισον, Παλλήνη Αττικής)

## Πρόγραμμα
:*Όλες οι ώρες, είναι στην [[Θερινή Ώρα Ανατολικής Ευρώπης]] ([[UTC+3]])*




## Συμμετέχουσες χώρες
Οι συμμετέχουσες χώρες στους Θερινούς Ολυμπιακούς Αγώνες 2004 παρατίθενται πιο κάτω:

Τα ονόματα και η διάταξη των εθνών είναι σύμφωνα με τη διεθνή Ολυμπιακή Επιτροπή και την Ολυμπιακή Επιτροπή της Αθήνας 2004 κατά τη διάρκεια της τελετής έναρξης.

## Πίνακας μεταλλίων

Οι πρώτες 15 χώρες, παρατίθενται παρακάτω:

## Ωφέλη και συνέπειες των αγώνων

Υπήρξαν καταλυτικοί παράγοντες για τη κατασκευή ενός μεγάλου αριθμού έργων, όπως των νέων γραμμών της Μετρό της Αθήνας, του σημερινού Τραμ και της Αττικής Οδού που άλλαξαν καθοριστικά το τοπίο της Αθήνας. Στα μεταγενέστερα χρόνια, ωστόσο, φάνηκε ότι το συνολικό κόστος της διοργάνωσης έπαιξε καθοριστικό ρόλο στην πρόκληση της ελληνικής οικονομικής κρίσης δημόσιου χρέους που ξεκίνησε το 2008 και τη μακροχρόνια περίοδο των μνημονίων που ακολούθησε. Κάποια στοιχεία δείχνουν ότι τα επίπεδα του δημόσιου χρέους δεν επηρεάστηκαν σημαντικά στα χρόνια πριν την παγκόσμια οικονομική κρίση του 2008, η οποία χτύπησε τότε βαρύτατα τη χώρα, ενώ επίσης το κόστος των Αγώνων, στη συνολική χρονική διάρκεια των 7 ετών της προετοιμασίας τους, που ανήλθε στα 7,2 δισεκατομμύρια δολάρια (συμπεριλαμβανομένων 1,5 δισεκατομμυρίων δολαρίων για την ασφάλεια, καθώς είχαν υπάρξει αβάσιμες αναφορές για πιθανή τρομοκρατία, κυρίως διότι έτυχε να είναι η πρώτη Θερινή Ολυμπιάδα μετά τις επιθέσεις της 11ης Σεπτεμβρίου 2001), ήταν ένα ελάχιστο κλάσμα του ΑΕΠ και του δημόσιου χρέους της χώρας.

## Δείτε επίσης
* Διεθνής Ολυμπιακή Επιτροπή
* Θερινοί Ολυμπιακοί Αγώνες
* Θερινοί Παραολυμπιακοί Αγώνες 2004
* Κατάλογος κωδικών χωρών ΔΟΕ
* Ολυμπιακή Λαμπαδηδρομία 2004
* Ολυμπιακοί Αγώνες
* Θερινοί Ολυμπιακοί Αγώνες 1896, οι πρώτοι σύγχρονοι Ολυμπιακοί Αγώνες, που έγιναν επίσης στην Αθήνα.

## Παραπομπές


## Εξωτερικοί σύνδεσμοι

* Athens 2004, οι Αγώνες στο ιστότοπο της Διεθνούς Ολυμπιακής Επιτροπής.
* «Ολυμπιακή ερήμωση δέκα χρόνια μετά», αφιέρωμα στην αξιοποίηση των ολυμπιακών ακινήτων 10 χρόνια μετά την τέλεση των Αγώνων από την εφημερίδα «Η Καθημερινή», 15 Αυγούστου 2014.
* 
* 
* 

 
 


Κατηγορία:Πολυαθλητικές διοργανώσεις στην Αθήνα
Κατηγορία:Πολυαθλητικές διοργανώσεις το 2004